Nygårdsmyren (Bergen)

Nygårdsmyren (1–27, 4–12)Postens adressesøk er en privat vei i Bergen kommune, Laksevåg bydel. Veien var opprinnelig en gammel gårdsvei, og har gitt navn til en idrettsbane (fotball og friidrett) samme sted. Baneområdet ble solgt av Henrik Nygård til Laksevåg kommune på 1930-tallet. Banen har vært hovedarena for Laksevåg Turn- og Idrettslag, Bergen Vest Sportsklubb og Tornado Bergen FK.

Under andre verdenskrig ble baneområdet brukt av tyske okkupasjonsmakter til fangeleir for russiske krigsfanger. 
Av over 4 000 sovjetiske krigsfanger som kom til Hordaland under krigen, kom de første til leiren på Nygårdsmyren«Kringsjå», ''geogaching.com i mai 1942.Marianne Herfindal Johannessen: «Fangeleirer og henrettelser i Åsane», Bergens Tidende,  1. september 2007 Sommeren 1942 etablerte norsk motstandsbevegelse kontakt med de russiske krigsfangene og hjalp dem med mat, klær og nyheter. De fortalte at tyskerne truet med å skyte dem, om de ikke ville kjempe på tysk side i tilfelle av en alliert invasjon. Det ble avtalt med motstandsgruppene på Laksevåg at russerne skulle organisere seg i grupper på femti som skulle kjempe mot tyskerne under norsk ledelse. Rundt 500 russere meldte seg og begynte straks å organisere seg. De var utålmodige. Våpen hadde de ikke, men stolte på at de kunne overmanne de tyske vokterne. Dessverre var det angivere blant russerne, og Gestapos opprulling i 1943 kostet 27 av dem livet, derav 7 av lederne. Fire angivere ble drept av sine landsmenn da freden kom.Alf Pettersen m.fl.: Rundt i Laksevåg (s. 43-44), Laksevåg kommunes opplysningskomité for gjenreisningen, 1946

Fangebrakkene stod der idrettsplassen ligger i dag. Noen deltok i arbeidet med å bygge ubåtbunker Bruno i Nordre Vågen. Andre gikk daglig frem og tilbake til Bjørgeveien («Burmaveien») for å bygge vei mellom Nordåsvannet og Bjørndalstræ i Loddefjord. Familien Knudsen drev gårdsbruk, butikk og postkontor der marinebasen Haakonsvern ligger i dag. De forsøkte å stikke til fangene matpakker; noen voktere lot dem gjøre det, andre ble rasende.Arne Colliander: «Ga mat til krigsfangene», Bergens Tidende 15. april 2015  

Etter krigen stod en del av russerbrakkene, men måtte rives fordi kloakkrørene var bombet flere steder og måtte repareres. Da ble det oppdaget at tyskerne flere steder hadde støpt igjen rørene med sement, så ikke russerne skulle rømme gjennom kloakken.Alf Pettersen m.fl.: Rundt i Laksevåg (s. 40)

Etter nederlaget i 1945 måtte tyske fanger selv grave opp igjen 3 norske motstandsmenn og 95 sovjetiske krigsfanger de hadde drept og gjemt ved Tennebekk i Kanadaskogen på Laksevåg. Minnesmerket som måtte etterlyses i 2011 da det om i konflikt med anleggsarbeid, er satt opp på et nytt sted.«Krigsminnesmerke på ny plass», ''Bergens Tidende

 Se også 
Okkupasjonsmaktens fangeleirer og fengsler i Norge
Sovjetiske fanger i Norge under andre verdenskrig
Jugoslaviske fanger i Norge under andre verdenskrig

Referanser

Kategori:Veier i Bergen
Kategori:Idrettsanlegg i Bergen
Kategori:Fangeleirer i Norge under andre verdenskrig